(દિપક ગોહિલ – ચેલેન્જર દૈનિક) : આ વર્ષે અચલગચ્છ સમાજ(કચ્છી સમાજ) સોમવારે છ ગાઉની યાત્રા કરશે અને આદપુર ખાતે ર પાલ ઉભા કરાયા. અંદાજે પાંચ હજાર યાત્રિકો લાભ લેશે. તા.27 ફેબ્રુઆરીના રોજ ફાગણ સુદ 13ના જનરલ સમગ્ર જૈન સમાજ છ ગાઉની યાત્રા કરશે. આ દિવસે આદપુર ખાતે 97 પાલ ઉભા કરાયા છે. અને યાત્રા દરમ્યાન 40 જૈન સંઘો દ્વારા સંઘ પુજન કરાશે. જે અંદાજે ભક્તિદીઠ 50થી 70 રૃા. કરાશે. આશરે 70 હજાર યાત્રિકો થવાનો અંદાજ છે. તેમજ બે તીથી (પ.પૂ.આ.રામસૂરીશ્વરજી મ.સા. સમુદાય)ના શ્રાવકો શ્રાવિકા તા.28 ફેબ્રુઆરીને બુધવારે છ ગાઉની યાત્રા કરશે. જેમા અંદાજે 10 હજાર યાત્રિકો શે તેમના દ્વારા એક મોટો પાલ ઉભો કરાય તેવી ધારણા છે. અથવા પાંચ રેગ્યુલર પાલ ઉભા કરાશે. તેવુ સુત્રો દ્વારા જાણવા મળેલ છે. પંથ એક બધા જ એક દાદા આદિશ્વરને નતમસ્તક કરી વંદના કરવા જઈ રહ્યા છે. પરંતુ તીથીને લઈને જે અલગ અલગ દિવસ હોય તેથી અનેક વિટંબણા પેદા થઈ રહી છે. ત્રણેય દિવસ દરમ્યાન શેઠ આણંદજી કલ્યાણજી પેધી દ્વારા મંડપ, કાચુ – ઉકાળેલું પાણી, સીક્યુરીટી, આરોગ્ય સારવાર તમામ વ્યવસ્થા ગોઠવવામાં આવી છે. સરકારી તંત્ર પણ ત્રણ દિવસ ખડેપગે પોતાની સેવા બજાવશે.